**Príloha č.2 všeobecné obchodné podmienky**

Tieto Všeobecné obchodné podmienky ( ďalej len „všeobecné obchodné podmienky“) sa vyťahujú na služby poskytované D.E.A. Consult Košice, spol. s r.o. zákazníkovi na základe zmluvy, obsahujúcich tieto všeobecné obchodné podmienky (ďalej len „zmluva“).

**Definície:**

Nasledujúce slová a pojmy používané v týchto obchodných podmienkach majú tento význam:

**Služby –** poskytované D.E.A. Consult Košice, spol. s r.o. na základe zmluvy

**D.E.A. Consult Košice, spol. s  r.o.** – zmluvná strana D.E.A. Consult Košice, spol. s r.o., tak ako je špecifikovaná v záhlaví zmluvy

**Zákazník** – príjemca (príjemcovia zmluvy) a jeho spriaznené subjekty

**Zmluva o službách** – tieto všeobecné obchodné podmienky a zmluva, spolu so všetkými dokumentmi a podmienkami vzťahujúcimi sa na služby („osobitné obchodné podmienky“), na ktoré odkazuje zmluva.

D.E.A. Consult Košice, spol. s r.o. osoby - zmluvná strana D.E.A. Consult Košice, spol. s r.o., každý z jej spoločníkov (partnerov), riaditeľov, zamestnancov a zástupcov v závislosti od jednotlivých prípadov.

**Ostané oprávnené osoby** – všetky pridružené spoločnosti, osoby alebo predstaviteľa, ak táto osoba alebo organizácia je odberateľom alebo oprávnenou osobou zo služieb alebo akýchkoľvek výsledku poskytovaných služieb a akákoľvek osoba alebo organizácia, o ktorej sa D.E.A. Consult Košice, spol. s r.o. a zákazník dohodli, môže byť považovaná za oprávnenú osobu.

**Sieť** – je zoskupenie audítorov a audítorských spoločnosti zamerané na spoluprácu, ku ktorému patrí audítor alebo audítorská spoločnosť,

a) ktoré je jednoznačne zamerané na podielovanie sa na zisku alebo nákladoch alebo

b) má spoluvlastníctvo, kontrolu alebo riadenie, spoločné zásady a postupy kontroly kvality, spoločnú podnikateľskú stratégiu, používa spoločnú obchodnú značku alebo významnú časť odborných zdrojov.

Tieto definície sa použijú kedykoľvek sa tieto slová a frázy vyskytnú v zmluve.

**Služby a povinnosti D.E.A. Consult Košice, spol. s r.o**.

1.Zmluva definuje služby a ďalšie otázky súvisiace so službami poskytovanými D.E.A. Consult Košice, spol. s r.o. tieto obchodné podmienky môžu byť zmenené, ak je to výslovne uvedené v zmluve.

2.Služby budú poskytované kvalifikovane a  s rozumnou starostlivosťou.

3.V prípade, že podľa zmluvy sa majú na službách podieľať konkrétne osoby v nej uvedené, D.E.A. Consult Košice, spol. s r.o. vynaloží primerané úsilie na to, aby sa tieto osoby na službách skutočne podieľali. D.E.A. Consult Košice, spol. s r.o. môže nahradiť tieto osoby inými s rovnakou alebo podobnou kvalifikáciou, pričom D.E.A. Consult Košice, spol. s r.o. je povinné dopredu túto zmenu prekonzultovať so zákazníkom..

4. D.E.A. Consult Košice, spol. s r.o. môže pri poskytovaní služieb získavať dôverné informácie týkajúce sa obchodných aktivít a záležitosti zákazníka („ďalej len dôverné informácie“). V tejto súvislosti je D.E.A. Consult Košice, spol. s r.o. povinné dodržiavať také obmedzenia povinnosti mlčanlivosti, ktoré boli uložené orgánom Slovenskej republiky, ktorého požiadavky D.E.A. Consult Košice, spol. s r.o. sú záväzné a dodržiavať povinnosti vyplývajúce z právnych predpisov platných v Slovenskej republike. ktorého

Je povinné dodržiavať všetky požiadavky vyplývajúce z právnych predpisov slovenskej republiky a požiadavky príslušných orgánov, ktoré ho zaväzujú poskytnúť dôverné informácie. Toto ustanovenie sa nebude aplikovať v prípade, že dôverné informácie sa stanú verejne dostupnými alebo v prípade, že D.E.A. Consult Košice, spol. s r.o. poskytne tieto dôverné informácie poisťovateľovi právnej zodpovednosti D.E.A. Consult Košice, spol. s r.o. Toto ustanovenie sa tiež nevyťahuje na poskytovanie informácií medzi D.E.A. Consult Košice, spol. s r.o. a  osobami zamestnanými alebo konajúcimi v  mene rôznych právnických osôb v Slovenskej republike.

Zákazník súhlasí so zdieľaním dôverných informácií v nasledovných prípadoch:

D.E.A. Consult Košice, spol. s r.o. je oprávnené zdieľať dôverné informácie s ostanými spoločnosťami D.E.A. Consult Košice, spol. s r. o. v sieti v procese a z dôvodu poskytovania dohodnutých služieb

**5.** D.E.A. Consult Košice, spol. s r.o. môže odovzdať písomné stanovisko alebo potvrdiť písomne ústne stanovisko alebo odovzdať finálnu písomnú správu alebo urobiť ústnu prezentáciu po ukončení služieb. Pred ukončením služieb môže D.E.A. Consult Košice, spol. s r.o. odovzdať ústne, predbežné alebo čiastkové stanovisko alebo správu či prezentáciu, avšak v takomto prípade bude mať prednosť písomné stanovisko alebo finálna písomná správa. Zákazník nebude považovať za záväzné akékoľvek predbežné stanovisko, správu alebo prezentáciu poskytnutú D.E.A. Consult Košice, spol. s r.o. V prípade, že si zákazník praje považovať ústne stanovisko alebo ústnu prezentáciu urobenú pri ukončení služieb za záväznú, je povinný informovať o tom D.E.A. Consult Košice, spol. s r.o. a D.E.A. Consult Košice, spol. s r.o. je povinné doručiť písomné potvrdenie príslušného stanoviska.

6. D.E.A. Consult Košice, spol. s r. o nie je povinné za žiadnych okolnosti aktualizovať žiadne stanovisko, správu alebo iný výsledok poskytnutých služieb ústne alebo písomne týkajúce sa stanoviska, resp. názoru správy alebo iného výsledku služieb, ku ktorým došlo po vydaní stanoviska, správy alebo iného výsledku služieb vo finálnej podobe.

7. Akékoľvek stanovisko, názor, oznámenie pravdepodobnosti, predpoklad alebo odporúčania dodané D.E.A. Consult Košice, spol. s r.o. ako súčasť služieb neznamená žiadnu formu garancie, že D.E.A. Consult Košice, spol. s r. o. určuje alebo predpokladá budúce udalosti alebo okolnosti.

8. Zákazník berie na vedomie, že D.E.A. Consult Košice, spol. s r.o. je povinná prijať potrebné opatrenia vyplývajúce zo všeobecne záväzných právnych predpisov o ochrane pred legalizáciou príjmov z trestnej činnosti a ochrane pred financovaním terorizmu, účinnej v Slovenskej republike.

**Vlastníctvo**

9. Zákazník nadobudne vlastnícke právo k akémukoľvek produktu služieb v jeho materiálnej podobe po zaplatení D.E.A. Consult Košice, spol. s r. o. za taký produkt.

**Povinnosti zákazníka**

10. Zákazník má zodpovednosť za:

a) riadenie, realizáciu a priebeh zákazníkovho podnikania a obchodných záležitostí

b) za použitie, rozsah spoľahnutia sa na rady alebo odporúčania alebo iný výsledok služieb D.E.A. Consult Košice, spol. s r. o a na ich zavedenie do praxe.

**Informácie**

11. Aby D.E.A. Consult Košice, spol. s r.o. mohlo poskytnúť svoje služby, zákazník je povinný na žiadosť D.E.A. Consult Košice, spol. s r.o. okamžite mu poskytnúť všetky informácie a pomoc ako aj prístup k dokumentom, ktoré má v držbe alebo pod kontrolou, ako aj styk s personálom, ktorý má zákazník pod kontrolou. Zákazník je povinný vynaložiť všetko úsilie na zabezpečenie týchto plnení, pokiaľ ich nemá u seba alebo vo svojej úschove pod svojou kontrolou. Zákazník je povinný oznámiť D.E.A. Consult Košice, spol. s r.o. akúkoľvek informáciu alebo zmenu, o ktorej sa dozvie a ktorá môže mať vzťah ku službám D.E.A. Consult Košice, spol. s r.o.

12. D.E.A. Consult Košice, spol. s r.o. môže získavať informácie od zákazníka alebo z iných zdrojov počas poskytovania služieb. D.E.A. Consult Košice, spol. s r.o. musí posúdiť nespornosť a kvalitu získanej informácie. V nie je však povinné potvrdzovať si spoľahlivosť získanej informácie. D.E.A. Consult Košice, spol. s r.o. nezodpovedá zákazníkovi za žiadnu škodu alebo stratu utrpenú zákazníkom z dôvodu podvodu, skreslenia údajov, zo zadržania informácie, ktorá je podstatná pre poskytnutie služby alebo iný nedostatok, týkajúci sa takej podstatnej informácie, či už k nemu došlo zo strany zákazníka alebo z iných informačných zdrojov

**Vzdanie sa, postúpenie a poddodávatelia**

13. Ak D.E.A. Consult Košice, spol. s r.o. alebo zákazník nevykoná alebo neuplatňuje niektoré zo svojich práv, toto neznamená vzdanie sa akýchkoľvek práv, ktoré patria ktorémukoľvek z nich.

14. D.E.A. Consult Košice, spol. s r.o. ani zákazník nie sú oprávnení postúpiť práva alebo záväzky zo zmluvy o službách bez predchádzajúceho písomného súhlasu druhej strany.

15. Z podmienok v článku 19. D.E.A. Consult Košice, spol. s r.o. je oprávnená ustanoviť poddodávateľov, aby mu pomáhali pri poskytovaní služieb ako členovia tímu zákazky, pričom D.E.A. Consult Košice, spol. s r.o. musí vopred o tom informovať zákazníka.

**Vylúčenie a obmedzenie zodpovednosti D.E.A. Consult Košice, spol. s r. o.**

16. Zodpovednosť D.E.A. Consult Košice, spol. s r.o. v súvislosti so službami je obmedzená nasledovne a za podmienok uvedených v nasledujúcich odsekoch:

- súhrnná zodpovednosť všetkých D.E.A. Consult Košice, spol. s r.o. osôb voči zákazníkovi

- zo zmluvy, zo zákona alebo ináč

- za ktorúkoľvek priamu ujmu alebo škodu utrpenú zákazníkom ( alebo ktoroukoľvek inou stranou), ktorá vznikla z alebo v súvislosti s poskytovaním služieb

- bez ohľadu na to, akú priamu ujmu alebo škodu D.E.A. Consult Košice, spol. s r.o. spôsobilo, vrátane svojej nedbanlivosti, ale nie spreneverou alebo úmyselným konaním, je obmedzená do výšky určenej v zmluve, alebo ak žiadna výška tam nie je určená, do výšky 2-násobku odmeny, ktorá bola zaplatená D.E.A. Consult Košice, spol. s r.o. podľa ustanovení zmluvy.

17. Tento článok sa vzťahuje na nároky vzniknuté z alebo podľa zmluvy o službách.

**Tretie osoby**

18. Zákazník odškodní D.E.A. Consult Košice, spol. s r.o. osoby a ochráni D.E.A. Consult Košice, spol. s r.o. a tieto osoby pred akoukoľvek ujmou, škodou, výdavkom alebo zodpovednosťou utrpenou D.E.A. Consult Košice, spol. s r.o. alebo týmito osobami v dôsledku alebo v súvislosti s nasledujúcimi dvoma skutočnosťami: a) akékoľvek porušenie povinnosti zákazníka, ktoré vznikli alebo vyplývajú zo zmluvy o službách a

b) akýkoľvek nárok uplatnený alebo hroziaci od tretej strany alebo od ostaných oprávnených osôb, ktorý vynikol alebo vyplýva z takéhoto porušenia povinnosti.

**Ochrana údajov**

19. Na tento článok sa vzťahujú ustanovenia a výklad Zákona o ochrane osobných údajov. Ak je to nevyhnutné pre poskytnutie služieb D.E.A. Consult Košice, spol. s r. o., má D.E.A. Consult Košice, spol. s r. o. oprávnenie od zákazníka spracovávať osobné údaje v mene zákazníka.

**Oznámenia**

20. Akékoľvek oznámenie doručené zákazníkovi alebo D.E.A. Consult Košice, spol. s r. o. podľa zmluvy o službách musí byť urobené písomne a odoslané ako doporučená poštová zásielka. Alebo doručená na príslušné adresy uvedené v v záhlaví zmluvy.

**Rozhodné právo**

21. Zmluva o službách sa riadi slovenským právom a všetky spory, ktoré vzniknú zo zmluvy o službách patria do výlučnej právomoci slovenských súdov.

**Sťažnosti**

22. Ak by zákazník kedykoľvek chcel prediskutovať s D.E.A. Consult Košice, spol. s r. o. spôsob ako zlepšiť služby, alebo ak má zákazník sťažnosť na ich poskytovanie, môže zatelefonovať partnerovi, ktorý je uvedený v zmluve.

V Košiciach 01.08.2014